De NVA deante zuanaxt da Machtobsicherung da SED noch inna und war seibsd eaheblicha Kontroie duach de SED unterwoafa. De Partei hod si duach de Einrichtung da Politischn Habtvawoidung (PHV) in da Armä und duach a spezielle Struktur vo Parteioaganisationa de führend Roie in da NVA gsichert. De Offiziere und Fähnriche (seit 1973) und Berufsunteroffiziere warn bis auf wenge Ausnahma Mitgliada da SED. Bei den Untaoffiziern wurde a hoha Oteil an SED-Mitgliadern ogestrebt. Laut Giese resultierte daraus a eaheblichs Konfliktpotenzioi zwischn politischem Ospruch und militärischa Professionalität. De politische Beeinflussung hob si ofangs narrisch negativ auf de militärischn Entscheidungsprozesse ausgewirkt. Des Ministerium fia Stootssicherheit war aa in da NVA präsent: 1987 gob 's rund 12.700 inoffizielle Mitarbada innerhoib da NVA, wos bedeitet, dass auf 16-17 Soidotn, Grenzsoidotn oda zivile Mitarbada a "Schbidznl" kam.